laion/Wikipedia-Exotic huggingface dataset:
ব্রডরিক ক্রফোর্ড

উইলিয়াম ব্রডরিক ক্রফোর্ড (৯ ডিসেম্বর ১৯১১ - ২৬ এপ্রিল ১৯৮৬) ছিলেন একজন মার্কিন অভিনেতা। তিনি মঞ্চ, চলচ্চিত্র, বেতার ও টেলিভিশন - এই চার মাধ্যমেই কাজ করেন। তাকে প্রায়ই কঠোর চরিত্রে দেখা যেত। তিনি অল দ্য কিংস মেন চলচ্চিত্রে উইলি স্টার্ক এবং হাইওয়ে পেট্রল (১৯৫৫-১৯৫৯) টেলিভিশন ধারাবাহিকে ড্যান ম্যাথিউস চরিত্রে তার কাজের জন্য সর্বাধিক পরিচিত। অল দ্য কিংস মেন চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। অল দ্য কিংস মেন চলচ্চিত্রে অভিনয়ের পূর্বে তার কর্মজীবন "বি ফিল্মস"-এ পার্শ্ব বা চরিত্রাভিনেতার মধ্যে সীমাবদ্ধ ছিল। তিনি ভাবতেন সুদর্শন কেন্দ্রীয় চরিত্রের জন্য তিনি উপযুক্ত নয়। তবে তিনি খল চরিত্রে অভিনয় করে সমাদৃত হন। তার অভিনীত অন্যান্য উল্লেখযোগ্য চলচ্চিত্রসমূহ হল বর্ন ইস্টারডে, দ্য মব এবং নট অ্যাজ আ স্ট্রেঞ্জার। ক্রফোর্ড ১৯১১ সালের ৯ই নভেম্বর পেন্সিলভেনিয়া অঙ্গরাজ্যের ফিলাডেলফিয়ায় জন্মগ্রহণ করেন। তার পিতা লেস্টার ক্রফোর্ড এবং মাতা হেলেন ব্রডরিক, দুজনেই ভডেভিল অভিনয়শিল্পী ছিলেন। তাদের দুজনের এক ভডেভিল সফরে ক্রফোর্ডের জন্ম হয়। লেস্টারকে ১৯২০ ও ১৯৩০-এর দশকে চলচ্চিত্রে দেখা যেত। হেলেন হলিউডের হাস্যরসাত্মক চলচ্চিত্রে কাজ করেছেন, তন্মধ্যে উল্লেখযোগ্য হল ধ্রুপদী সঙ্গীতধর্মী টপ হ্যাট-এ মেজ চরিত্রে এবং ফ্রেড অ্যাস্টেয়ার ও জিঞ্জার রজার্সের সুইং টাইম চলচ্চিত্রে মেবল অ্যান্ডারসন চরিত্রে। শৈশবে ক্রফোর্ড নিউ ইয়র্কের ওয়েস্ট সাইডে বসবাস করতেন এবং তার পিতামাতার সাথে সফরে যোগ দিতেন ও প্রায়ই বিভিন্ন হাস্যরসাত্মক দৃশ্যে অংশ নিতেন। তিনি ম্যাসাচুসেটসের ফ্রাঙ্কলিনের ডিন একাডেমি থেকে মাধ্যমিক সমাপ্ত করেন এবং ১৮ বছর বয়সে হার্ভার্ড কলেজে ভর্তি হন। কিন্তু তিন সপ্তাহ পরে তিনি কলেজ থেকে বাদ পড়েন। পরে তিনি নিউ ইয়র্কের লংশোরম্যান হিসেবে কাজ শুরু করে এবং এক বছর বিদেশে একটি ট্যাংকারে সিম্যান হিসেবে কাজ করেন। ক্রেবস, অ্যালবিন (২৭ এপ্রিল ১৯৮৬)। "BRODERICK CRAWFORD, OSCAR-WINNING TOUGH, DIES; Early Broadway Success"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৯ ডিসেম্বর ২০১৮।  অবিচুয়ারি, ভ্যারাইটি, ৩০ এপ্রিল ১৯৮৬। কোহেন, জেরি (২৭ এপ্রিল ১৯৮৬)। "Broderick Crawford, Oscar Winner in 1949, Dies at 74"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ৯ ডিসেম্বর ২০১৮।  উইগিন্স, ভিক্টোরিয়া, সম্পাদিত (২০০৭)। 501 Movie Stars। হাউপেজ, নিউ ইয়র্ক: কুইনটেসেন্স। পৃ. ২১৯। ISBN 978-0-7641-6021-9। উইকিমিডিয়া কমন্সে ব্রডরিক ক্রফোর্ড সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ব্রডরিক ক্রফোর্ড (ইংরেজি) ইন্টারনেট মুভি ডেটাবেজে ব্রডরিক ক্রফোর্ড  (ইংরেজি) ফাইন্ড এ গ্রেইভে ব্রডরিক ক্রফোর্ড  (ইংরেজি)
জো সলোমন

যোসেফ স্টানিসলস সলোমন (ইংরেজি: Joe Solomon; জন্ম: ২৬ আগস্ট, ১৯৩০) বারবাইসের পোর্ট মোরেন্ট এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৫৮ থেকে ১৯৬৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শী ছিলেন জো সলোমন। ১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত ব্রিটিশ গায়ানা / গায়ানার পক্ষে প্রথম-শ্রেণীর ক্রিকেটে অংশগ্রহণ করেছেন। ১৯৫৮-৫৯ মৌসুমে ভারত, ১৯৬০-৬১ মৌসুমে অস্ট্রেলিয়া এবং ১৯৬৩ ও ১৯৬৬ সালে ইংল্যান্ড গমন করেন। ১৯৫৭ ও ১৯৫৭-৫৮ মৌসুমে প্রথম-শ্রেণীর ক্রিকেটে ব্রিটিশ গায়ানার পক্ষে একমাত্র ক্রিকেটার হিসেবে প্রথম তিনটে ইনিংসে সেঞ্চুরি করার গৌরবগাঁথা রচনা করেন। সমগ্র খেলোয়াড়ী জীবনে ২৭ টেস্টে অংশগ্রহণের সুযোগ পেয়েছেন তিনি। এ সময়ে ১৩২৬ রান তুলেছেন। সচরাচর ছয় কিংবা সাত নম্বরে ব্যাটিংয়ে নামতেন। ৪৬টি টেস্ট ইনিংসের মধ্যে কেবলমাত্র একটি ইনিংসকে সেঞ্চুরিতে রূপান্তর করতে পেরেছিলেন জো সলোমন। নিজস্ব প্রথম বিদেশ সফরে স্বাগতিক ভারতের বিপক্ষে দিল্লি টেস্টে এ কৃতিত্ব গড়েন। মাঝেমধ্যে লেগব্রেক বোলিং করতেন। চার উইকেট পেয়েছেন। তন্মধ্যে, তার টেস্ট ব্যাটিং গড় ৪৫ এর তুলনায় অধিক কেন ব্যারিংটন ও বিল লরি শিকারে পরিণত হয়েছিলেন। এছাড়াও, ১৯৬০ সালে স্মরণীয় হয়ে থাকা প্রথম টাই টেস্টেও অংশগ্রহণ ছিল তার। বেশ দূর থেকে স্ট্যাম্পে নিক্ষিপ্ত বলটি জয়সূচক রানের দিকে ধাবমান ইয়ান মেকিফকে রান আউটের মাধ্যমে বিদায় করেন। পরের টেস্টে নিজের ক্যাপ স্ট্যাম্পে পড়লে হিট উইকেটে আউটের মাধ্যমে তাকে বিদায় নিতে হয়েছিল। ক্রিকেট খেলা থেকে অবসর গ্রহণের পর ওয়েস্ট ইন্ডিজ দল নির্বাচকের ভূমিকায় অবতীর্ণ হয়েছিলেন তিনি। এরপর ২০০৫ সালে অবসর গ্রহণের পূর্ব-পর্যন্ত নিজ মাতৃভূমি গায়ানার স্থানীয় দলে প্রশিক্ষক হিসেবে দায়িত্ব পালন করেন। বর্তমানে তিনি মার্কিন যুক্তরাষ্ট্রের নিউইয়র্কে বসবাস করছেন। Frindall, Bill (১৯৯৮)। The Wisden Book of Cricket Records (Fourth সংস্করণ)। London: Headline Book Publishing। পৃষ্ঠা 81। আইএসবিএন 0747222037।  Coverdale, Brydon (জানুয়ারি ২০১৭)। "The man in the photo"। Cricinfo। সংগ্রহের তারিখ ১৪ জানুয়ারি ২০১৭।  ইএসপিএনক্রিকইনফোতে জো সলোমন (ইংরেজি) ক্রিকেটআর্কাইভে জো সলোমন (সদস্যতা প্রয়োজনীয়) (ইংরেজি) ক্রিকইনফো স্ট্যাটসগুরু – উইকেটের তালিকা[স্থায়ীভাবে অকার্যকর সংযোগ]
মাজিদ মাজিদি

মাজিদ মাজিদি (ফার্সি: مجید مجیدی) (জন্ম: ১৭ই এপ্রিল, ১৯৫৯) প্রখ্যাত ইরানী চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি ইরানের রাজধানী তেহরানে জন্মগ্রহণ করেন। মাজিদি সবচেয়ে বেশি পরিচিতি লাভ করেন অস্কার মনোনয়নপ্রাপ্ত চলচ্চিত্র বাচেহা-ই-আসমান (চিলড্রেন অফ হেভেন) এর জন্য। তিনি মূলত শিশুতোষ চলচ্চিত্র নির্মাণ করেন। মাজিদের জন্ম ইরানি মধ্যবিত্ত পরিবারে । তেহরানে বেড়ে ওঠা মাজিদ ১৪ বছর বয়স থেকেই অপেশাদার নাট্যদলের সাথে কাজ করতেন । পরবর্তীতে তেহরানের ইনস্টিটিউট অব ড্রামাটিক আর্টস থেকে তিনি নাট্যকলার উপর শিক্ষা গ্রহণ করেন ১৯৭৯ সালে ইরানি বিপ্লবের পর চলচ্চিত্রের দিকে আগ্রহী মাজিদ বিভিন্ন চলচ্চিত্রে অভিনয় করা শুরু করেন, এর মধ্যে উল্লেখযোগ্য হল ১৯৮৫ সালে মুক্তি পাওয়া মোহসেন মাখ্মলবফের বয়কট । ২০০৪ সাল পর্যন্ত মাজিদ ছিলেন একাডেমী পুরস্কার এর জন্য মনোনীত একমাত্র ইরানি চলচ্চিত্রকার । ১৯৯৮ সালে নির্মিত বাচেহা-ই-আসমান ছবিটির জন্য তিনি সেরা বিদেশী ভাষায় নির্মিত ছবির জন্য একাডেমী পুরস্কার এর মনোনয়ন পান, কিন্তু রবার্তো বেনিনির লাইফ ইজ বিউটিফুল সে বছর এই পুরষ্কারটি পায় । চিলড্রেন অব হেভেন (১৯৯৮) দ্য কালার অব প্যারাডাইজ (১৯৯৯) মুহাম্মাদ, দ্য ম্যাসেঞ্জার অব গড (২০১৫) বাদুক - প্রথম নির্মিত চলচ্চিত্র দ্য ফাদার - দ্বিতীয় চলচ্চিত্র বারান দ্য সং অব স্প্যারোস দ্য উইলো ট্রি মাজিদ মাজিদি প্রচুর পুরস্কার এবং সম্মাননা লাভ করেছেন। এখানে কয়েকটি উল্লেখ করা হচ্ছে: Oecumenical Special Award, ২৫তম মনট্রিল চলচ্চিত্র উৎসব, ২০০১ Grand Prix Des Ameriques, ২৫তম মনট্রিল চলচ্চিত্র উৎসব, ২০০১ সেরা বিদেশী ভাষার চলচ্চিত্র হিসেবে একাডেমি পুরস্কার মনোনয়ন প্রাপ্তি, ১৯৯৯ Grand Prix of Americas Best Film, ২১তম মনট্রিল চলচ্চিত্র উৎসব, ১৯৯৯ "Biography"। Majid Majidi। ৩১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৭।  "Art news in brief"। Tehran Times। ২৩ অক্টোবর ২০০৯।  অভিনেতা থেকে যেভাবে নির্মাতা হলেন মাজিদ মাজিদি, প্রথম আলো, ১৭ এপ্রিল ২০২৪ মাজিদ মাজিদির অফিসিয়াল ওয়েবসাইট ইন্টারনেট মুভি ডেটাবেজে Majid Majidi (ইংরেজি) মাজিদ মাজিদি - রটেন টম্যাটোস
মতিলাল নেহেরু

মতিলাল নেহেরু ( জন্ম : ৬ মে ১৮৬১ - মৃত্যু : ৬ ফেব্রুয়ারি ১৯৩১) এলাহাবাদের একজন বিখ্যাত আইনজীবী ছিলেন। তিনি ভারতের প্রথম প্রধানমন্ত্রী জওহরলাল নেহ্‌রুর পিতা ছিলেন। তিনি ভারতের স্বাধীনতা সংগ্রামের প্রথম সক্রিয় কর্মীদের মধ্যে একজন। ১৯১৯-১৯২০ এবং ১৯২৮-১৯২৯ সাল পর্যন্ত তিনি দুই বার ভারতের জাতীয় কংগ্রেসের সভাপতি ছিলেন। মতিলাল নেহেরু আগ্রায় জন্মগ্রহণ করেন। তাঁর বাবার নাম ছিল গঙ্গাধর । পাশ্চাত্য শিক্ষায়  প্রথম প্রজন্মের মধ্যে তিনি ছিলেন কয়েকজন। তিনি এলাহাবাদের মুরে সেন্ট্রাল কলেজে পড়াশোনা করেন কিন্তু বিএ পাস করেননি। পরে তিনি ক্যামব্রিজ থেকে "বার এট ল" নামক উপাধি গ্রহণ করেন এবং ইংরেজ আদালতগুলিতে উকিল হিসেবে কাজ শুরু করেন। মতিলাল নেহেরুর স্ত্রীর নাম ছিল রূপো রানী। জওহরলাল নেহরু তাঁর একমাত্র ছেলে। তাঁদের দুই মেয়ে ছিল। তার বড় মেয়েটির নাম বিজয়লক্ষ্মী। যিনি পরে বিজয়লক্ষী পণ্ডিত নামে বিখ্যাত হয়ে উঠেন। তার ছোট মেয়েটির নাম ছিল কৃষ্ণ। পরবর্তীকালে কৃষ্ণ হত্তীসিংহ বলা হয়। কিন্তু পরবর্তীতে তিনি তার সমর্থকতা ত্যাগ করেছিলেন এবং ভারতের স্বাধীনতা সংগ্রামে কাজ করেছিলেন। ১৯২৯ সালে তিনি দেশবন্ধু চিত্তরঞ্জন দাসের পাশাপাশি কংগ্রেসের পক্ষ থেকে পৃথক হওয়ার পর তার স্বরাজ পার্টির প্রতিষ্ঠা করেন। ১৯২৮ সালে তিনি কলকাতায় অনুষ্ঠিত কংগ্রেস কনভেনশন সভাপতি নির্বাচিত হন। তিনি ১৯২৮ সালে কংগ্রেসের প্রতিষ্ঠিত ভারতীয় সংবিধান কমিশনের সভাপতি হন। এই কমিশন নেহরু রিপোর্ট জমা দিয়েছে। মতিলাল নেহরু এলাহাবাদে একটি আলিশান ঘর নির্মাণ করেন এবং তাকে আনন্দ ভবন নামে অভিহিত করেন। এরপর তিনি কংগ্রেস পার্টিতে নিজের পুরনো বাড়ি স্বরাজ ভবন দান করেন। ১৯৩১ সালে এলাহাবাদে মতিলাল নেহেরু মারা যান। "Motilal Nehru Birth Anniversary: Lesser-known facts about Pandit Jawaharlal Nehru's father"। Free Press Journal (ইংরেজি ভাষায়)। সংগ্রহের তারিখ ২০২২-০১-১২।
জাহিদ মালেক স্বপন

জাহিদ মালেক স্বপন (জন্ম: ১১ এপ্রিল ১৯৫৯) হলেন একজন বাংলাদেশি ব্যবসায়ী, রাজনীতিবিদ ও সংসদ সদস্য, যিনি বাংলাদেশ আওয়ামী লীগের রাজনীতির সাথে জড়িত। তিনি মানিকগঞ্জ-৩ থেকে তিনবারের নির্বাচিত সংসদ সদস্য। এবং ২০১৪ সালে গঠিত তৃতীয় হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের দায়িত্বপ্রাপ্ত প্রতিমন্ত্রী। ২০১৯ সালে চতুর্থ হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পালন করেন। জনাব জাহিদ মালেক ২০০৮ সালে অনুষ্ঠিত নবম জাতীয় সংসদ নির্বাচনে (সংসদীয় আসন) মানিকগঞ্জ-৩ থেকে বাংলাদেশ আওয়ামী লীগের প্রার্থী হিসাবে জাতীয় সংসদ সদস্য নির্বাচিত হন। এসময় তিনি সংসদীয় স্থায়ী কমিটির সদস্য হিসাবে পররাষ্ট্র ও শিল্প মন্ত্রণালয় সংক্রামত্ম স্থায়ী কমিটিতে গুরত্বপূর্ণ দায়িতব পালন করেন। এছাড়া ২০১৪ সালে অনুষ্ঠিত দশম জাতীয় সংসদ নির্বাচনেও তিনি একই আসন থেকে সংসদ সদস্য নির্বাচিত হন। ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে তিনি শপথ গ্রহণ করেন। জনাব জাহিদ মালেক ৩০ ডিসেম্বর ২০১৮ সালে অনুষ্ঠিত একাদশ জাতীয় সংসদ নির্বাচনে সংসদীয় আসন মানিকগঞ্জ-৩ থেকে বিপুল ভোটে টানা তৃতীয়বারের মতো নির্বাচিত হন। গত ০৭ জানুয়ারি ২০১৯ তারিখে বর্তমান সরকারের স্বাস্থ্য ও পরিবার কল্যাণ মন্ত্রণালয়ের মন্ত্রী হিসেবে তিনি শপথ গ্রহণ করেন। জনাব জাহিদ মালেক ঢাকা বিশ্ববিদ্যালয় থেকে ইংরেজি ভাষা ও সাহিত্য বিষয়ে সম্মানসহ স্নাতক ও স্নাতকোত্তর ডিগ্রী অর্জন করেন।[১] জাহিদ মালেক স্বপন ১৯৮৪ থেকে ২০১৪ সাল পর্যন্ত বাংলাদেশ থাই এ্যালুমিনিয়াম লিঃ, সানলাইফ ইন্স্যুরেন্স কোম্পানী লিঃ, বিডি থাইফুড এন্ড বেভারেজ লিঃ, রাহাত রিয়েল এস্টেট এন্ড কন্সট্রাকশন লিঃ, বিডি সানলাইফ ব্রোকারেজ হাউজ লিঃ এর চেয়ারম্যান ছিলেন। তিনি ২০০১ সালে প্রথম বারের মত মানিকগঞ্জ-৩ আসন থেকে জাতীয় সংসদ নির্বাচনে অংশগ্রহণ করেন কিন্তু পরাজিত হন। ২০০৮ সালের সাধারণ নির্বাচনে তিনি আওয়ামী লীগের মনোনয়ন নিয়ে পুরায় অংশগ্রহণ করেন এবং সংসদ সদস্য নির্বাচিত হন। ২০১৪ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১৪ সালের ১২ জানুয়ারি থেকে জাহিদ মালেক বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পান এবং ২০১৯ সালের ৭ জানুয়ারি পর্যন্ত দায়িত্ব পালন করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি আবারও সংসদ সদস্য নির্বাচিত হন এবং ২০১৯ সালে শেখ হাসিনার নেতৃত্বে আওয়ামী লীগ পুনরায় সরকার গঠন করলে তিনি স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পান। জাহিদ মালেকের স্ত্রীর নাম শাবানা মালেক। এই দম্পতির এক ছেলে ও দুই মেয়ে রয়েছে। "জাহিদ মালেক স্বপন"। প্রথম আলো। সংগ্রহের তারিখ ২০১৮-১২-০৯। [স্থায়ীভাবে অকার্যকর সংযোগ] "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০৮-০৫।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "কে কোন মন্ত্রণালয় পেলেন"। নয়াদিগন্ত। সংগ্রহের তারিখ ২০১৯-০১-১৬।  উইকিমিডিয়া কমন্সে জাহিদ মালেক স্বপন সংক্রান্ত মিডিয়া রয়েছে।
পেঙ্গুইন

পেঙ্গুইনের বাস দক্ষিণ মেরুবলয়ের আশেপাশে। এরা সবাই দিবাচর আর সমুদ্রবাসী। দুর্দান্ত সাঁতারু এবং তাড়া করে মাছ ধরে। হাঁটতে অপটু, তবে উবুড় হয়ে শুয়ে দুই হাতডানা নেড়েচেড়ে বরফের উপর দিয়ে এগিয়ে যায়। বুক পেট ধবধবে সাদা, বাকি শরীর কালো বা নীলচে। Subfamily Spheniscinae – আধুনিক পেঙ্গুইন প্রজাতিগুলো Aptenodytes – great penguins কিং পেঙ্গুইন, King penguin, Aptenodytes patagonicus এম্পেরার পেঙ্গুইন, Emperor penguin, Aptenodytes forsteri Pygoscelis – brush-tailed penguins অ্যাডিলি পেঙ্গুইন, Adélie penguin, Pygoscelis adeliae চিনস্ট্র্যাপ পেঙ্গুইন, Chinstrap penguin, Pygoscelis antarctica Gentoo penguin, Pygoscelis papua Eudyptula – little penguins লিটল পেঙ্গুইন, Little blue penguin, Eudyptula minor White-flippered penguin, Eudyptula albosignata (provisional) Spheniscus – banded penguins Magellanic penguin, Spheniscus magellanicus Humboldt penguin, Spheniscus humboldti Galapagos penguin, Spheniscus mendiculus African penguin, Spheniscus demersus Megadyptes Yellow-eyed penguin, Megadyptes antipodes Waitaha penguin, Megadyptes waitaha (extinct) Eudyptes – crested penguins Fiordland penguin, Eudyptes pachyrynchus Snares penguin, Eudyptes robustus Erect-crested penguin, Eudyptes sclateri সাউদার্ন রকহুপার পেঙ্গুইন, Western rockhopper penguin, Eudyptes chrysocome ইস্টার্ন রকহুপার পেঙ্গুইন, Eastern rockhopper penguin, Eudyptes filholi নর্দান রকহুপার পেঙ্গুইন, Northern rockhopper penguin, Eudyptes moseleyi রয়্যাল পেঙ্গুইন, Royal penguin, Eudyptes schlegeli (disputed) ম্যাকোর্নি পেঙ্গুইন, Macaroni penguin, Eudyptes chrysolophus চ্যাথাম পেঙ্গুইন, Chatham penguin, Eudyptes chathamensis (extinct) উইকিমিডিয়া কমন্সে পেঙ্গুইন সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: পেঙ্গুইন
আফজাল হোসেন (কিশোরগঞ্জের রাজনীতিবিদ)

মোহাম্মদ আফজাল হোসেন (জন্ম: ৯ জানুয়ারি ১৯৬৪) বাংলাদেশী ব্যবসায়ী ও আওয়ামী লীগের রাজনীতিবিদ যিনি কিশোরগঞ্জ-৫ আসনের সাবেক সাংসদ। ২০২৪ সালে বাংলাদেশে সংগঠিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ বিলুপ্ত হলে আফজাল তার সংসদ সদস্য পদ হারান। আফজাল হোসেন ৯ জানুয়ারি ১৯৬৪ সালে কিশোরগঞ্জের বাজিতপুরের নোয়াপাড়া শশেরদিঘী গ্রামে জন্মগ্রহণ করেন। তার পিতার নাম মোঃ আবু বক্কর সিদ্দিক ও মাতার নাম মোছাঃ রেজিয়া খাতুন। তিনি অষ্টম শ্রেণী পর্যন্ত পড়াশুনা করেছেন। তিনি বিবাহিত ও তার তিন মেয়ে। আফজাল হোসেন তিনি গুলিস্তানের ঢাকা ট্রেড সেন্টার দোকান মালিক সমিতির সাধারণ সম্পাদক। সংগ্রহের-তারিখ=৩ জানুয়ারি ২০২২}} তিনি ২০০৮ সালের নবম জাতীয় সংসদ নির্বাচনে আওয়ামী লীগের মনোনয়ন নিয়ে কিশোরগঞ্জ-৫ আসন থেকে সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি একই আসন থেকে বিনা প্রতিদ্বন্দ্বিতায় পুনরায় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি একই আসন থেকে পুনরায় সংসদ সদস্য নির্বাচিত হন। "আফজাল হোসেন (কিশোরগঞ্জ)"। প্রথম আলো। সংগ্রহের তারিখ ২০১৮-১২-০৯।  "শপথ নিলেন নবনির্বাচিত সংসদ সদস্যরা"। www.prothomalo.com। সংগ্রহের তারিখ ৩ জানুয়ারি ২০১৯।  "সেনাবাহিনীর শীর্ষ পদে রদবদল"। ডয়েচে ভেলে। সংগ্রহের তারিখ ৬ আগস্ট ২০২৪।  "এমপি আফজালের বিরুদ্ধে গ্রেফতারি পরোয়ানা"। বাংলানিউজ২৪। সংগ্রহের তারিখ ২০১৮-১২-০৯।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০২২।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০২২।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০২২।
আফজাল হোসেন (দ্ব্যর্থতা নিরসন)

আফজাল হোসেন নামে যে ব্যক্তিদের বোঝানো হতে পারে; আফজাল হোসেন –বাংলাদেশের একজন অভিনেতা, পরিচালক, চিত্রশিল্পী এবং বিজ্ঞাপন নির্মাতা। আফজাল হোসেন (নারায়ণগঞ্জের রাজনীতিবিদ) –বাংলাদেশী রাজনীতিবিদ যিনি ঢাকা-২৯ আসনের সংসদ সদস্য ছিলেন। আফজাল হোসেন (কিশোরগঞ্জের রাজনীতিবিদ) –বাংলাদেশী রাজনীতিবিদ যিনি কিশোরগঞ্জ-৫ আসনের সংসদ সদস্য। আফজাল হোসেন (পটুয়াখালীর রাজনীতিবিদ)- বাংলাদেশী রাজনীতিবিদ যিনি পটুয়াখালী-১ আসনের সংসদ সদস্য। শেখ আফজাল হোসেন-বাংলাদেশের স্বাধীনতা যুদ্ধের একজন বীর মুক্তিযোদ্ধা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আবদুল্লাহ আল নোমান

আবদুল্লাহ আল নোমান বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য, মৎস্য মন্ত্রী এবং খাদ্য মন্ত্রী। ১৯৯১ সালে চট্টগ্রামের কোতোয়ালী থেকে প্রথম সংসদ সদস্য নির্বাচিত হন। ১৯৯১ সালের নির্বাচনে বিজয়ী হওয়ার পর মৎস্য মন্ত্রণালয় এবং ২০০১ সালের নির্বাচনে বিজয়ী হওয়ার পর খাদ্য মন্ত্রণালয়ের মন্ত্রী হিসেবে কর্মরত ছিলেন। বর্তমানে তিনি বাংলাদেশ জাতীয়তাবাদী দলের সহ-সভাপতি। "চট্টগ্রাম-১০ আসনে নোমান, বন্দরে খসরু"। bdnews24.com। সংগ্রহের তারিখ ৯ ডিসেম্বর ২০১৮।  "আ'লীগে প্রার্থীর ছড়াছড়ি বিএনপিতে নোমান"। www.jugantor.com। সংগ্রহের তারিখ ৯ ডিসেম্বর ২০১৮। [স্থায়ীভাবে অকার্যকর সংযোগ]
জাতীয় সড়ক ১৬ (ভারত)

জাতীয় সড়ক ১৬ (এনএইচ ১৬) ভারতের একটি প্রধান জাতীয় মহাসড়ক, যা পশ্চিমবঙ্গ, ওড়িশা, অন্ধ্রপ্রদেশ এবং তামিলনাড়ুর পূর্ব উপকূল বরাবর অবস্থিত। এটি পূর্বে "জাতীয় সড়ক ৫" নামে পরিচিত ছিল। মহাসড়কের উত্তরাঞ্চলীয় প্রান্ত কলকাতার শহরতলি এলাকার শহর ডানকুনিতে জাতীয় মহাসড়ক ১৯-এর সঙ্গে যুক্ত হয়েছে এবং দক্ষিণ প্রান্ত তামিলনাড়ু রাজ্যের রাজধানী চেন্নাই শহরে অবস্থিত। এটি জাতীয় মহাসড়ক উন্নয়ন প্রকল্প দ্বারা গৃহীত স্বর্ণ চতুর্ভুজ প্রকল্পের একটি অংশ। পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু রাজ্যের বিভিন্ন জেলার অনেক নগর ও শহর জাতীয় মহাসড়ক ১৬ দ্বারা সংযুক্ত। এনএইচ ১৬-এর মোট দৈর্ঘ্য ১,৭১১ কিলোমিটার (১,০৬৩ মাইল) এবং পশ্চিমবঙ্গ রাজ্যের থেকে শুরু হয়ে ওড়িশা ও অন্ধ্রপ্রদেশ রাজ্য অতিক্রম করে তামিলনাড়ু রাজ্যের চেন্নাই শহরে শেষ হয়েছে। রাজ্য অনুযায়ী পথের দৈর্ঘ্য: পশ্চিমবঙ্গ: ১৮৮ কিমি (১১৭ মা) উড়িষ্যা: ৪৫৭ কিমি (২৮৪ মা) অন্ধ্রপ্রদেশ: ১,০২৮ কিমি (৬৩৯ মা) তামিলনাড়ু: ৫৩ কিমি (৩৩ মা) এনএইচ ১৬ এর দৃশ্য বিশাখাপত্তনামের তামিলনাড়ুতে এনএইচ -১৬ "National Highways Development Project Map"। National Highways Authority of India। ২২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৭।  "Rationalisation of Numbering Systems of National Highways" (পিডিএফ)। New Delhi: Department of Road Transport and Highways। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ এপ্রিল ২০১২।  "List of National Highways passing through A.P. State"। Roads and Buildings Department। Government of Andhra Pradesh। ২৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৬।  "National highway 16 route substitution notification dated September, 2015" (পিডিএফ)। The Gazette of India - Ministry of Road Transport and Highways। ৭ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ আগস্ট ২০১৮।  "National Highways and their length" (পিডিএফ)। report। National Highway Authority of India। ২০ জানুয়ারি ২০১৩ তারিখে মূল (pdf) থেকে আর্কাইভ করা। সংগ্রহের তারিখ ৮ জুলাই ২০১৬।  প্রবেশদ্বার:  সড়ক ভারত
সিরাজ

সিরাজ নামে যে ব্যক্তি, স্থান, অবকাঠামো বোঝানো হতে পারে: সিরাজউদ্দৌলা- বাংলা-বিহার-উড়িষ্যার শেষ স্বাধীন নবাব। সিরাজ সিকদার- বাংলাদেশের একজন কমিউনিস্ট বিপ্লবী নেতা। শাইখ সিরাজ-বাংলাদেশী সাংবাদিক, কৃষি উন্নয়ন ও গণমাধ্যম ব্যক্তিত্ব। সৈয়দ মুস্তাফা সিরাজ-একজন ভারতীয় বাঙালি লেখক। সিরাজ সাঁই- বাঙালি বাউল সাধক এবং দার্শনিক। শাহজাহান সিরাজ- বাংলাদেশের মুক্তিযুদ্ধের অন্যতম সংগঠক। জেবা ইসলাম সিরাজ- একজন ধান গবেষক। মোহাম্মদ সিরাজ-একজন ভারতীয় ক্রিকেটার। মিনহাজ-ই-সিরাজ- ১৩শ শতাব্দীর একজন পারস্য ইতিহাসবিদ। সিরাজুল আলম খান- বাংলাদেশী রাজনীতিবিদ। সিরাজুল ইসলাম চৌধুরী- বাংলাদেশী লেখক, প্রাবন্ধিক ও শিক্ষক। সিরাজউদ্দীন হাক্কানি সিরাজুল ইসলাম- বাংলাদেশী চলচ্চিত্র, টেলিভিশন, বেতার ও মঞ্চ অভিনেতা ও পরিচালক। মসজিদ-ই-সিরাজ উদ-দৌলা- বাংলাদেশের চট্টগ্রাম সিটি কর্পোরেশনের আওতাধীন ১৬ নং চকবাজার ওয়ার্ডের নবাব সিরাজ উদ-দৌলা সড়কের একটি মসজিদ। সিরাজগঞ্জ সরকারি কলেজ নবাব সিরাজউদ্দৌলা সরকারি কলেজ এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
কমিউনিস্ট-শাসিত রাষ্ট্রব্যবস্থায় গণহত্যা

২০শ শতাব্দীতে একাধিক কমিউনিস্ট-শাসিত রাষ্ট্রে গণহত্যার ঘটনা ঘটেছিল। সংশ্লিষ্ট ঘটনাগুলিতে মৃত্যুর সংজ্ঞা অনুযায়ী মৃত ব্যক্তির সংখ্যারও প্রচুর তারতম্য রয়েছে। রাষ্ট্রীয় সন্ত্রাসের ফলেই অধিকতর সংখ্যায় নাগরিক সাধারণের মৃত্যু ঘটেছিল বলে মনে করা হয়। এই জাতীয় অপরাধের অন্তর্ভুক্ত ছিল মৃত্যুদণ্ড বিধান, মনুষ্যসৃষ্ট দুর্ভিক্ষ ও বলপূর্বক নির্বাসনের ফলে মৃত্যু, কারারুদ্ধকরণ ও বাধ্যতামূলক শ্রমের দ্বারা মৃত্যুমুখে ঠেলে দেওয়া। এই ধরনের হত্যাকাণ্ডকে "গণহত্যা", "ডেমোসাইড", "পলিটিসাইড", "শ্রেণীহত্যা" এবং বৃহত্তর সংজ্ঞায় "গণসংহার" বলা হয়ে থাকে। বহুসংখ্যক নিরস্ত্র সাধারণ নাগরিকের উদ্দেশ্যপ্রণোদিত হত্যাকাণ্ডকে বিভিন্ন শব্দের দ্বারা সংজ্ঞায়িত করা হয়। অধ্যাপক অ্যান্টন ওয়েস-ওয়েন্ডের মতে, তুলনামূলক গণসংহার-সংক্রান্ত গবেষণায় "গণসংহার" শব্দটির সংজ্ঞার ক্ষেত্রে আদৌ মতৈক্য সম্ভব হয়নি। ব্যক্তিগতভাবে বা সামগ্রিকভাবে কমিউনিস্ট সরকার কর্তৃক নিরস্ত্র নাগরিকদের গণহত্যার বর্ণনায় বিভিন্ন লেখক পৃথক পৃথকভাবে নিম্নোক্ত পরিভাষাগুলি ব্যবহার করেছেন:
চর লরেন্স ইউনিয়ন

চর লরেন্স বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন। কমলনগর উপজেলার সর্ব-উত্তরে চর লরেন্স ইউনিয়নের অবস্থান। এ ইউনিয়নের দক্ষিণে চর কালকিনি ইউনিয়ন ও চর মার্টিন ইউনিয়ন, পূর্বে তোরাবগঞ্জ ইউনিয়ন, উত্তরে লক্ষ্মীপুর সদর উপজেলার ভবানীগঞ্জ ইউনিয়ন ও চর রমণীমোহন ইউনিয়ন এবং পশ্চিমে লক্ষ্মীপুর সদর উপজেলার চর রমণীমোহন ইউনিয়ন অবস্থিত। চর লরেন্স ইউনিয়ন কমলনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ। কমলনগর উপজেলা কমলনগর থানা লক্ষ্মীপুর জেলা
চর মার্টিন ইউনিয়ন

চর মার্টিন বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন। কমলনগর উপজেলার মধ্যাংশে চর মার্টিন ইউনিয়নের অবস্থান। এ ইউনিয়নের উত্তরে চর লরেন্স ইউনিয়ন; পশ্চিমে চর কালকিনি ইউনিয়ন; দক্ষিণে সাহেবেরহাট ইউনিয়ন, পাটারীরহাট ইউনিয়ন ও হাজিরহাট ইউনিয়ন এবং পূর্বে তোরাবগঞ্জ ইউনিয়ন অবস্থিত। চর মার্টিন ইউনিয়ন কমলনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ। উত্তর মার্টিন সরকারি প্রাথমিক বিদ্যালয় দক্ষিণ মার্টিন এসহাক হাওলাদার সরকারি প্রাথমিক বিদ্যালয় চর মার্টিন মুন্সিগঞ্জ ইসলামিয়া ফাজিল মাদ্রাসা মধ্য মার্টিন উচ্চ বিদ্যালয় চৌধুরীহাট উচ্চ বিদ্যালয় লক্ষ্মীপুর রামগতি রোড থেকে বাস সিএনজি সুজুকি(টমটম) যোগে করইতলা বাজার নামতে হবে বাজারে পশ্চিম পাশের রাস্তায় দিয়ে রিক্সা সিএনজি অটো দিয়ে যাওয়া যায়। উত্তর মার্টিন বাজার এর দক্ষিণ দিকে একটি ঐতিহাসিক খাল রয়েছে, যা মুসার খাল হিসেবে পরিচিত, এটির মূল মোহনা লক্ষ্মীপুর সদরের মজু চৌধুরীর হাট হয়ে মেঘনা নদীর সাথে মিলিত হয়েছে। উল্লেখযোগ্য খালটি খরা মৌসুমেও শুকায় না বিদায় এই এলাকায় খালটি খুবই গুরুত্বপূর্ণ, বিশেষ করে কৃষকদের জন্য অনক গুরুত্বপূর্ণ। ইরি ধান চাষের জন্য এই খাল থেকেই পানি উত্তোলন করে থাকেন। উত্তর মার্টিন শান্তির হাট বাজার (নর্থমার্টিন) দক্ষিণ মার্টিন চৌধুরী বাজার মুন্সির হাট বাজার বলির পোল বাজার উত্তর মার্টিন সাইক্লোন সেন্টার, নর্থমার্টিন বাজার এবং হাসপাতাল রোড। কমলনগর উপজেলা কমলনগর থানা লক্ষ্মীপুর জেলা
মধুসূদন

মধুসূদন নামে যে সকল ব্যক্তি, স্থান, অবকাঠামো বোঝানো হতে পারে: মাইকেল মধুসূদন দত্ত- বাঙালি কবি ও নাট্যকার। মধুসূদন সরস্বতী- ছিলেন বিশ্বেশ্বর সরস্বতী ও মাধব সরস্বতীর শিষ্য। দ্বৈত-অদ্বৈত বিতর্কে তিনি ছিলেন একটি বিশিষ্ট নাম। মধুসূদন দে- বাংলাদেশের ঢাকায় অবস্থিত ঢাকা বিশ্ববিদ্যালয়ের মধুর ক্যান্টিনের প্রতিষ্ঠাতা। মধুসূদন দত্ত (বিপ্লবী নেতা)- ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। মধুসূদন গুপ্ত - ১৮৩৬ খ্রিষ্টাব্দে সুশ্রুতের পর ভারতীয় হিসেবে প্রথম পাশ্চাত্যরীতিতে শব ব্যবচ্ছেদ করেন। মধুসূদনপুর- ভারতের পশ্চিমবঙ্গ রাজ্যের হুগলী জেলার একটি শহর। মধুসূদন মঞ্চ- ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে অবস্থিত একটি প্রেক্ষাগৃহ। মাইকেল মধুসূদন স্মৃতি ভাস্কর্য- যশোর, বাংলাদেশ। কাশীপুর মাইকেল মধুসূদন মহাবিদ্যালয়- পশ্চিমবঙ্গের পুরুলিয়া জেলার একটি কলেজ। মাইকেল মধুসূদন দত্তের বাড়ি- মাইকেল মধুসূদন দত্ত ১৮২৪ সালে এই বাড়িতেই জন্ম নেন । এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।